CELEX: 62017CN0164
Language: sk
Date: 2017-04-03 00:00:00
Title: Vec C-164/17: Návrh na začatie prejudiciálneho konania, ktorý podal Supreme Court (Írsko) 3. apríla 2017 – Edel Grace, Peter Sweetman/An Bord Pleanala

6.6.2017   
            
            
               SK
            
            
               Úradný vestník Európskej únie
            
            
               C 178/11
            
         Návrh na začatie prejudiciálneho konania, ktorý podal Supreme Court (Írsko) 3. apríla 2017 – Edel Grace, Peter Sweetman/An Bord Pleanala
   (Vec C-164/17)
   (2017/C 178/13)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Supreme Court
   
      Účastníci konania pred vnútroštátnym súdom
   
   
      Odvolatelia: Edel Grace, Peter Sweetman
   
      Odporkyňa: An Bord Pleanala
   
      Prejudiciálne otázky
   
   Ak
   
               a)
            
            
               je základným cieľom chránenej lokality poskytovať biotop pre konkrétny druh;
            
         
               b)
            
            
               povaha biotopu, ktorý je priaznivý pre tento druh, znamená, že časť lokality, ktorá je priaznivá, sa časom nevyhnutne bude meniť; a
            
         
               c)
            
            
               ako súčasť navrhovanej výstavby sa má zaviesť plán riadenia lokality ako celku (vrátane zmien v riadení tých častí lokality, ktoré nie sú priamo ovplyvnené samotnou stavbou), ktorého cieľom je zabezpečiť, aby sa výmera lokality, ktorá je, ako bolo uvedené, vhodná ako biotop, nikdy neznížila a v skutočnosti môže dôjsť k jej zvýšeniu; ale
            
         
               d)
            
            
               niektoré časti lokality budú počas celého trvania rozvojového projektu vylúčené z možnosti poskytnúť vhodný biotop;
               možno také opatrenia, aké sú opísané v písmene c) náležite považovať za zmierňujúce?